ช่วยตัวเองก่อนมีเพศสัมพันธ์ ใส่ถุงยางแต่ไม่ทราบว่าถุงยางขาด เกิดหลั่งข้างใน กินยาคุมฉุกเฉินหลั่งมีเพศสัมพัน 3ชั่วโมง มีโอกาสท้องไหม
สวัสดีค่ะ การมีเพศสัมพันธ์แต่ถุงยางอนามัยมีการขาดหรือรั่วนั้น ทำให้มีโอกาสตั้งครรภ์ได้เช่นกัน ในกรณีนี้จึงมีข้อบ่งชี้ในการใช้ยาคุมฉุกเฉินภายใน 72 ชั่วโมงเพื่อช่วยลดโอกาสการตั้งครรภ์การใช้ยาคุมฉุกเฉินเป็นการใช้ยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยายังมีโอกาสตั้งครรภ์ได้แต่น้อยลงไปควรสังเกตรอบเดือนในครั้งถัดไป ที่ควรมาไม่เกิน 35 วันจากรอบก่อนค่ะ หากมาช้ากว่านี้ หรือไม่สบายใจ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป